《一丛花》
清代·吴绡

天空露爽火西流。篱下一丛秋。翠绡香澹黄花早，听络帏啾啾。

陇水悲凉，衡鸿凄侧，种种助人忧。风清月冷旅窗幽。

何处弄箜篌。如思似怨声忉怛，却难怪、宋玉多愁。

肠断王孙，魂消蝶梦，百憾在心头。

作者简介：江南长洲人，字素公，又字冰仙，号片霞。许瑶妻。工设色花卉，画兰竹有生趣。兼善琴，工小楷。能诗，尝与吴伟业相唱和。有《啸雪庵诗钞》。